《过麋洲书舍寄葛青城》
元代·吕诚

重来问讯东桥竹，竹里锄云结草堂。隔草淮山当雁汊，半陂春草护麋场。

交游契阔频搔首，今古兴亡一断肠。田野不妨聊卒岁，宦途何处是康庄。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。